বাবা চা বিক্রেতা! সেই চা বিক্রেতার ছেলেই এবার স্বপ্নপূরণের নয়া কাহিনি লিখলেন গোয়ায়। চলতি বছরের মিস্টার ন্যাশনাল ইউনিভার্স হলেন ফারহান কুরেশি! আপাতত আলোচনার কেন্দ্রবিন্দুতে তিনি। পিতা ভোপালের সাধারণ চা বিক্রেতা। ছোট থেকেই বিখ্যাত হওয়ার স্বপ্ন দেখতেন ফারহান।
চলতি বছর গোয়াতেই ‘মিস্টার ন্যাশনাল ইউনিভার্স’-এর ২০১৮-র আসর বসেছিল। আর সেখানেই বাজিমাত ফারহানের। ওই খেতাব জয়ের পর নিজের ফেসবুক প্রোফাইল থেকে অনুরাগী ও বন্ধুবান্ধবদের ধন্যবাদ জানান তিনি।
 


এই বিষয়ে অন্যান্য খবর

শহরে এসে ধোনির এই চা বিক্রেতা বন্ধু যা করলেন, তাতে চোখে জল আসবেই
পাকিস্তানের চা-ওয়ালার কথা জানেন, দমদম স্টেশনের চাওয়ালার কাহিনিও কিছু কম নয়


তিনি লেখেন, ‘‘ভাগ্য নয়। নিজেদের উপরেই নির্ভর করে সাফল্যের মন্ত্র। যাঁরা আমাকে ভোট দিয়ে সমর্থন জানিয়েছেন তাঁদের প্রত্যেককেই ধন্যবাদ। কতটা কৃতজ্ঞ, তা ভাষাতেও প্রকাশ করা যাবে না। আমার পরিবার ও বন্ধুবান্ধবদের বিশেষ ধন্যবাদ আমার শক্তির অন্যতম উৎস হওয়ার জন্য।’’